མཁའ་བྱམས་རྒྱལ་ནི་མཚོ་སྔོན་མི་རིགས་སློབ་ཆེན་དུ་བོད་ཀྱི་རྩོམ་རིག་ལ་ཆེད་གཉེར་བྱས་ཏེ་སློབ་མཐར་ཕྱིན་ཞིང་།ཁོང་ཉིད་ད་ལྟ་མཐོ་སྒང་འདྲ་པར་རྒྱག་མཁན་ཁྲོད་ཀྱི་མི་སྣ་གཙོ་ཆེན་ཞིག་ཏུ་གྱུར་ཡོད་ལ།ཨ་མའི་ལོ་ལོ་གློག་བརྙན་ཚོགས་པ་གསར་འཛུགས་བྱས།ཁོང་གིས་བོད་ཀྱི་ན་གཞོན་ཚོར་གློག་རྡུལ་གཟུགས་ལམ་འདོན་སྤེལ་སྐོར་གྱི་སློབ་གསོའི་མཛད་རྗེས་བསྐྲུན་ཞིང་མི་རབས་གསར་བ་བོད་ཀྱི་གློག་བརྙན་བཟོ་མཁན་རྣམས་ལ་སྤོབས་པ་སྐྱེད་བཞིན་བཞུགས།མཁའ་བྱམས་རྒྱལ་གྱིས་སྔ་གཞུག་ཏུ་བོད་མིའི་འཚོ་བ་དང་རིག་གནས་ཐད་ཀྱི་གློག་བརྙན་ཐུང་ངུ་མང་པོ་ཞིག་འཁྲབ་ཁྲིད་བྱས་མྱོང་ཞིང་།དཔའ་བོའི་ལུང་པ་ཞེས་པའི་གློག་བརྙན་དེ་ནི་ཁོང་གི་ཆ་ཚང་བའི་དངོས་ཟིན་གློག་བརྙན་ཐོག་མར་གྱུར་ཡོད།